Λοράν Σίμονς

Ο Λοράν Σίμονς (Οστάνδη, 26 Δεκεμβρίου 2009) είναι κβαντικός φυσικός και παιδί-θαύμα, βελγικής και ολλανδικής καταγωγής,https://kw.be/nieuws/samenleving/ouders-oostends-wonderkind-universiteit-denkt-dat-laurent-hun-eigendom-is/ ο οποίος έχει χαρακτηριστεί ως εξαιρετικά χαρισματικός με δείκτη νοημοσύνης (IQ) >145.  

Σε ηλικία μόλις οκτώ ετών ολοκλήρωσε το απολυτήριο δευτεροβάθμιας εκπαίδευσης, στα έντεκά του έλαβε πτυχίο πανεπιστημίου (Bachelor) και στα δώδεκα έτη του απονεμήθη μεταπτυχιακός τίτλος σπουδών (Master). Επίσης, σε ηλικία μόλις δεκαπέντε ετών απέκτησε το διδακτορικό του δίπλωμα από το Ινστιτούτο Φυσικής Max-Planck του Μονάχου στον τομέα της κβαντικής φυσικής. Τον Ιανουάριο 2026, ο Σίμονς ξεκίνησε το δεύτερο διδακτορικό του στο κέντρο ερευνών Helmholtz Zentrum München στο γνωστικό αντικείμενο ιατρικής επιστήμης και της τεχνητής νοημοσύνης. 

Πολύ συχνά χαρακτηρίζεται από τα ΜΜΕ ως το παιδί-θαύμα.https://timesofindia.indiatimes.com/life-style/parenting/moments/belgian-prodigy-laurent-simons-earns-phd-in-quantum-physics-at-15-sets-sights-on-super-humans/articleshow/125799278.cmshttps://e.vnexpress.net/news/news/education/15-year-old-becomes-phd-in-quantum-physics-sets-sights-on-creating-super-humans-4986469.htmlhttps://english.mathrubhumi.com/technology/science/belgium-teen-einstein-phd-quantum-physics-ptsf8ofh
https://www.abc.net.au/news/2019-11-24/nine-year-old-belgian-child-genius-set-for-university-degree/11732634https://people.com/human-interest/9-year-old-belgian-genius-graduating-from-college/https://globalnews.ca/news/6282882/child-prodigy-laurent-simons-leaves-university/

 Πρώτα χρόνια 
Γεννήθηκε ως γιος του Αλεξάντερ και της Λύντια Σίμονς, οδοντιάτρων στο επάγγελμα, και μεγάλωσε με τους παππούδες του στη δυτικοφλαμανδική πόλη της Οστάνδης. Σε ηλικία τεσσάρων ετών άρχισε τη σχολική του εκπαίδευση και ολοκλήρωσε τη δημοτική εκπαίδευση σε ηλικία έξι ετών. Αρχικά φοίτησε σε ιδιωτικό γυμνάσιο στο Άμστερνταμ· ωστόσο, εξέφρασε παράπονα ότι οι συμμαθητές του προχωρούσαν με υπερβολικά αργό ρυθμό, ενώ οι συμμαθητές του απλά ανέφεραν ότι ο Λοράν γνώριζε πάντοτε όλη την διδακτέα ύλη.https://www.spiegel.de/lebenundlernen/schule/laurent-simons-wie-tickt-das-wunderkind-aus-belgien-a-1219013.html[https://www.zeit.de/news/2018-07/11/achtjaehriger-hat-abi-in-der-tasche-180711-99-102446 

Στη συνέχεια μετεγγράφηκε σε γυμνάσιο στο Μπριζ, το οποίο οργάνωσε για αυτόν εξατομικευμένη διδασκαλία. Ιδιαίτερο χαρακτηριστικό του αποτελεί η ικανότητά του να συγκρατεί άμεσα ό,τι διαβάζει. Με αυτόν τον τρόπο κατάφερε να αφομοιώσει την ύλη όλης της δευτεροβάθμιας εκπαίδευσης μέσα σε μόλις δύο έτη. Κατά τις τελευταίες έξι εβδομάδες της φοίτησής του στο γυμνάσιο εξεταζόταν καθημερινά, ώστε να ολοκληρώσει εγκαίρως τις απαιτούμενες εξετάσεις.

Κατά τη διάρκεια των σχολικών διακοπών πραγματοποίησε πρακτική άσκηση κοντά σε καρδιολόγο ιατρό στο Άμστερνταμ και παρακολούθησε ειδικά προγράμματα για χαρισματικούς μαθητές. Έλεγχος νοημοσύνης που του έγινε, κατέδειξε έναν δείκτη νοημοσύνης (IQ) άνω του 145.https://www.spiegel.de/panorama/bildung/laurent-simons-macht-master-in-physik-mit-zwoelf-jahren-a-f3af4f6f-2d85-4d1f-b3f4-6ff0736086da

 Σπουδές 
Μετά την απόκτηση του απολυτηρίου δευτεροβάθμιας εκπαίδευσης σε ηλικία οκτώ ετών, ο Λοράν φοίτησε στο Τεχνολογικό Πανεπιστήμιο του Αϊντχόφεν. Ωστόσο, σε ηλικία εννέα ετών, στα τέλη του 2019, διέκοψε τις σπουδές του λίγο πριν από την ολοκλήρωση του πτυχίου Ηλεκτρολόγου Μηχανικού, καθώς οι γονείς του απαιτούσαν ο γιος τους να αποκτήσει πανεπιστημιακό τίτλο σπουδών πριν συμπληρώσει το δέκατο έτος της ηλικίας του. Το μέχρι τότε ρεκόρ (κατά τον Φεβρουάριο του 2020) κατείχε ο Αμερικανός Μάικλ Κίρνεϊ, το οποίο επιδίωκαν να ξεπεράσουν. Το πανεπιστήμιο δήλωσε ότι ο Λοράν θα έπρεπε να έχει εξεταστεί ακόμη σε ορισμένα μαθήματα. Σκόπευε να συνεχίσει τις σπουδές του σε πανεπιστήμιο του Ισραήλ, όπου του προσφερόταν διεπιστημονικό πρόγραμμα στη βιοτεχνολογία, την ιατρική και τη βιομηχανική μηχανική. Ως μελλοντικό του στόχο είχε αναφέρει την καλλιέργεια οργάνων και την παράταση της ανθρώπινης ζωής. Ωστόσο, λόγω της πανδημίας του COVID-19, οι μετακινήσεις δεν ήταν δυνατές.

Τον Ιούλιο του 2021, σε ηλικία έντεκα ετών, ο Λοράν ολοκλήρωσε τις προπτυχιακές του σπουδές στη Φυσική στο Πανεπιστήμιο της Αμβέρσας. Αποφοίτησε με βαθμολογία 85%, η οποία, σύμφωνα με εκπρόσωπο του πανεπιστημίου, αντιστοιχεί στην ανώτατη διάκριση. Ιδιαίτερο ενδιαφέρον έδειξε για την κβαντική φυσική. Καθώς είχε ήδη συγκεντρώσει πιστωτικές μονάδες (credits) από τις προπτυχιακές του σπουδές στην Ηλεκτρολογία στο Τεχνολογικό Πανεπιστήμιο του Αϊντχόφεν, του επετράπη να ολοκληρώσει το πρόγραμμα προπτυχιακών σπουδών Φυσικής, το οποίο κανονικά διαρκεί έξι εξάμηνα (τρία έτη). Έλαβε το πτυχίο του μόλις μέσα σε ένα έτος.

Εντός ενός έτους, από τον Ιούλιο του 2021 έως τον Ιούλιο του 2022, ολοκλήρωσε εξατομικευμένο μεταπτυχιακό πρόγραμμα σπουδών στην Αμβέρσα, σε συνεργασία με πανεπιστήμια του Ισραήλ, του Ηνωμένου Βασιλείου και των Ηνωμένων Πολιτειών. Παράλληλα, εργάστηκε ως επισκέπτης φοιτητής στο Πανεπιστήμιο Λούντβιχ-Μαξιμιλιάν του Μονάχου και στο Ινστιτούτο Κβαντικής Οπτικής Μαξ Πλανκ, στο ερευνητικό κέντρο του Γκάρχινγκ, συμμετέχοντας σε διεθνή ερευνητική ομάδα σε ερευνητικό έργο σχετικό με λέιζερ, στο πλαίσιο του οποίου ανιχνεύονταν εξαιρετικά μικρά καρκινικά κύτταρα με τη χρήση λέιζερ. Ολοκλήρωσε το μεταπτυχιακό του με τον έπαινο, Summa cum laude.

Τον Νοέμβριο 2022 ανέλαβε θέση υποψήφιου διδάκτορα στην Πειραματική Φυσική στο Ινστιτούτο Μαξ Πλανκ στο Μόναχο. Σε ηλικία δεκαπέντε ετών, το 2025, έλαβε τον διδακτορικό του τίτλο στην κβαντική μηχανική.

 Παραπομπές 

 Εξωτερικοί σύνδεσμοι 

 ORCID

Κατηγορία:Βέλγοι
Κατηγορία:Ολλανδοί
Θαυμα
Παιδι-θαυμα